CELEX: 31983R0671
Language: el
Date: 1983-03-23 00:00:00
Title: Κανονισμός (ΕΟΚ) αριθ. 671/83 της Επιτροπής της 23ης Μαρτίου 1983 περί ορισμένων μεταβατικών μέτρων που αφορούν τον καθορισμό εκ των προτέρων των νομισματικών εξισωτικών ποσών συνεπεία της αναπροσαρμογής των κεντρικών τιμών των νομισμάτων που μετέχουν στο ευρωπαϊκό νομισματικό σύστημα

Avis juridique important

|

31983R0671

Κανονισμός (ΕΟΚ) αριθ. 671/83 της Επιτροπής της 23ης Μαρτίου 1983 περί ορισμένων μεταβατικών μέτρων που αφορούν τον καθορισμό εκ των προτέρων των νομισματικών εξισωτικών ποσών συνεπεία της αναπροσαρμογής των κεντρικών τιμών των νομισμάτων που μετέχουν στο ευρωπαϊκό νομισματικό σύστημα  

Επίσημη Εφημερίδα αριθ. L 078 της 24/03/1983 σ. 0027 - 0027

***** ΚΑΝΟΝΙΣΜΟΣ (ΕΟΚ) αριθ. 671/83 ΤΗΣ ΕΠΙΤΡΟΠΗΣ  της 23ης Μαρτίου 1983  περί ορισμένων μεταβατικών μέτρων που αφορούν τον καθορισμό εκ των προτέρων των νομισματικών εξισωτικών ποσών συνεπεία της αναπροσαρμογής των κεντρικών τιμών των νομισμάτων που μετέχουν στο ευρωπαϊκό νομισματικό σύστημα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στο γεωργικό τομέα εν συνεχεία της προσωρινής διευρύνσεως των ορίων διακυμάνσεως των νομισμάτων ορισμένων Κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3439/82 (2), και ιδίως το άρθρο 6,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (3), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (4), και ιδίως το άρθρο 12 παράγραφος 2, το άρθρο 15 παράγραφος 5 και το άρθρο 16 παράγραφος 6, καθώς και τις αντίστοιχες διατάξεις άλλων κανονισμών περί κοινής οργανώσεως αγοράς στον τομέα των γεωρικών προϊόντων,  Εκτιμώντας:  ότι, με τον κανονισμό (ΕΟΚ) αριθ. 641/83 (5), ανεστάλη ο καθορισμός εκ των προτέρων των νομισματικών εξισωτικών ποσών για την περίοδο από 21 έως 23 Μαρτίου 1983·  ότι, με εξαίρεση την Ιρλανδία, όλα τα άλλα Κράτη μέλη θα εφαρμόσουν από τις 24 Μαρτίου 1983 νέα νομισματικά εξισωτικά ποσά· ότι η έναρξη της ισχύος στην Ιρλανδία έχει καθοριστεί για τις 26 Μαρτίου 1983· ότι, για το λόγο αυτό, είναι αναγκαίο να παραταθεί για το Κράτος μέλος αυτό η προθεσμία αναστολής μέχρι την ημερομηνία αυτή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχειρίσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Όσον αφορά τα νομισματικά εξισωτικά ποσά που εφαρμόζονται στην Ιρλανδία, η προθεσμία αναστολής παρατείνεται μέχρι τις 26 Μαρτίου 1983.  Άρθρο 2  Ο παρών κανονισμός αρχίζει να ισχύει στις 24 Μαρτίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 23 Μαρτίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 106 της 12. 5. 1971, σ. 1.  (2) ΕΕ αριθ. L 362 της 23. 12. 1982, σ. 4.  (3) ΕΕ αριθ. L 281 της 1. 11. 1975, σ. 1.  (4) ΕΕ αριθ. L 164 της 14. 6. 1982, σ. 1.  (5) ΕΕ αριθ. L 75 της 21. 3. 1983, σ. 1.